Ročný výpis poplatkov dostanete bezplatne od každej banky, v ktorej máte vedený bežný alebo sporiaci účet v súlade so zákonom o platobných službách, ktorý do praxe uviedla smernica Európskej únie PAD (Payment Account Directive). Z výpisu jednoducho zistíte, ktoré platené služby spojené s vašim účtom ste v priebehu roka v banke využili.
Prečo ste mi výpis poslali?
Výpis poplatkov, čiže prehľad o odplate za poskytnuté služby, majú banky povinnosť zasielať klientom každý rok podľa § 44b ods. 1 zákona č. 492/2009 Z. z. o platobných službách.
Aké všetky poplatky tam sú uvedené (za aké produkty)?
Vo výpise sú uvedené poplatky za všetky služby spojené s osobným účtom, ktoré ste v danom období uhradili.
Dostal/a som výpisy len k mKontu, ale nie k mKontu Biznis
Povinnosť posielať výpis poplatkov sa vzťahuje len k osobným účtom, nie k podnikateľským účtom.
Ako môžem jednotlivé poplatky reklamovať?
Poplatky môžete reklamovať jedným z nasledujúcich spôsobov:
- telefonicky prostredníctvom mLinky:
v rámci SR: 0850 60 60 50
zo zahraničia: + 421 232 101 080
- prostredníctvom chatu v internet bankingu
- písomne - poštou na adresu sídla banky zverejnenom na internetových stránkach mBank
- osobne - na obchodnom mieste mBank (mKiosk, Finančné centrum)
- elektronickou poštou na adrese: firstname.lastname@example.org